google/wiki40b huggingface dataset:
Baltia

Utseende

Middelsstore (vingespenn ca. 32-45 millimeter), hvite sommerfugler med avrundede, litt slanke vinger. Oversiden har mørke flekker ved roten av begge vingepar, i ytre kant av diskalcellen og der vingeårene møter vingekanten, i alle fall på forvingen.

Levevis

Disse sommerfuglene lever i høyfjellet, der de finnes på alpine enger fra ca. 3500 – 4500 meter over havet.

Utbredelse

Slekten er utbredt i Himalaya og omkringliggende fjellområder (Pamir, Karakorum, Hindukush), og i Tibet.
Bankkrisen på Færøyene

Bankkrisen på Færøyene var en truende konkurs i Færøyenes største banker, Føroya Banki og Sjóvinnubankin, mellom 1992 og 1994. Krisen var foranlediget av en ekspansiv økonomisk politikk og store investeringer i fiskeriene på Færøyene på 1980-tallet. Fallende priser og innskrenkninger av fiskerettigheter i andre lands farvann i slutten av 1980-årene gjorde at investeringene ikke kunne forrente seg. Snart kom store konkurser i fiskeindustrien og fiskeflåten. I løpet av 1992 og 1993 falt lønningene på Færøyene med 20 %, og 4 200–4 500 (10 %) var arbeidsledige. 10 % av befolkningen utvandret, halvparten av dem til Danmark, og mange har aldri kommet tilbake. Føroya Banki og Sjóvinnubankin måtte tilføres kapital fra den danske staten og settes under administrasjon; Lagtinget måtte i løpet av ett år låne 2,7 milliarder danske kroner. Bankene måtte fusjonere i 1994. Bankkrisen førte til et anspent forhold mellom Færøyene og Danmark, fordi Lagtinget mente at det ikke var godt nok informert om alvoret.

Bakgrunn

Etter en økonomisk stagnasjon i slutten av 1970-årene og begynnelsen av 1980-årene, kom Færøyene inn i en høykonjunktur fra 1983. Etter at de borgerlige partiene vant lagtingsvalget 1980, stod Pauli Ellefsens regjering for omfattende skattelettelser til privatpersoner og næringsliv, og det ble gitt vesentlig flere lisenser til fiskeoppdrett på øyene. I 1980 var det bare gitt to tillatelser for fiskeoppdrett, mens det ble gitt ytterligere fire i 1982, og hele 14 i 1983. I enkelte ganger i 1980-årene utgjorde eksporten av oppdrettsfisk helt opp til 20 % av Færøyenes samlede eksport. I 1986 eksporterte Færøyene 2 500 tonn oppdrettsfisk. I 1988 var 63 oppdrettsanlegg i drift. Havfisket var preget av gode fangster og gunstige priser, og det ble også investert betraktelig i en utbygging av fangstkapasiteten. I 1987 nådde fiskeriet et høydepunkt med nært 390 000 tonn fisk. I 1986 ble også Færøyenes tredje bank, den privateide Fossbankin, etablert, og trakk til seg en del kunder med sine høye innskuddsrenter.
Den økonomiske fremgangen betydde også en kraftig importvekst, hvilket resulterte i et stort underskudd på handels- og betalingsbalansen. I 1989 begynte konjunkturen å snu, og det med kraftig virkning. Fallende priser og begrensede fiskerettigheter i andre lands farvann førte i de neste årene til konkurser blant redere, oppdrettere, fiskeopprett, verft, servicenæringen og varehandelen.
Sterrhopterix standfussi

Utseende

Hannen er en middelsstor til ganske stor (vingespenn 22-28 millimeter), litt spinkel, brun sekkspinner med fjærformede antenner. Arten ligner mye på Sterrhopterix fusca, men kan kjennes på at bakkroppen har gulbrune, ikke grå, hår og at larvesekken er tettere kledt med planterester.  Antennene er noe mindre enn halvparten så lange som forvingene. Vingene er ganske tynt kledt med lysbrune skjell. Hunnen er 9-10 millimeter lang, gulbrun, larvelignende, helt uten antenner og bein. Larvesekken er 17-22 millimeter lang, sigarformet, nokså tett kledt med korte strå- og bladstumper som er festet på tvers. Om larven inne i sekken er en hann, stikker det ut et silekrør uten plantedeler festet til seg, mens hunn-larvesekker har plantedeler i hele lengden.

Levevis

Arten lever på fuktige, åpne steder, mest på myrer. Larven eter på ulike lave planter, blant annet myrull, molte, blåbær og blokkebær.
Utviklingen tar to år og det er en tendens til at voksne individer bare finnes annenhvert år. Hannen flyr om natten i mai-juni.

Utbredelse

Den er utbredt i Palearktis fra Vest-Europa like øst til Stillehavet. I Norge er den funnet spredt over hele landet, og er en av de vanligste sekkspinnerne.
Qingshen

Qingshen (kinesisk: 青神县; pinyin: Qīngshén Xiàn) er et fylke i provinsen Sichuan i Folkerepublikken Kina. Det ligger i byprefekturet Meishan.
Befolkningen var på 200 020 innbyggere i 1999.
Sons of Angels (album)

Sons of Angels er debutalbumet til Sons of Angels.
Albumet ble utgitt i 1990 og lå en uke på VG-lista (15 plass).
P3nyheter

P3nyheter er et norsk nyhetsprogram som har gått på NRK Radio siden 1996. Programmet sendes på P3 og mP3 og går flere ganger daglig, men hyppigst på formiddager. Sendingenes lengde variere fra to til fem minutter. Den har et kortfattet og ungdommelig preg med musikk i bakgrunnen. 
Programmet er laget av Nyhetsavdelingen på Tyholt i Trondheim. 
P3nyheter startet opp i november 1996, da under navnet P3 16. Sendingen gikk én gang daglig, kl 16 (derav navnet). Redaksjonen den gang bestod av Ellen Ingunn Andersen (vaktsjef), Elin Fredriksen, Tommy Hansen og Stig Hernes. På slutten av 1990-tallet ble programmet utvidet med to sendinger som gikk kl 13 og 16, der første sendingen fikk navnet P3 13. Den første sendingen varte i 5 minutter mens den kl 16 varte i 10 minutter. På midten av 2000-tallet ble konseptet ytterligere videreutviklet. Det ble nyheter hver time, og programmet byttet navn til P3nyheter. Aktualitetsmagasinet P3 NÅ sprang ut av programkonseptet og erstattet lagt på vei sendingen som gikk kl 16. P3 NÅ var imidlertid mye lengre een P3 16 og inneholdt debattsekvenser. 
Programposten var tidlig ut med å viderebringe nyhetsformidling på alternative plattformer som Instagram, Twitter og Snapchat.

Utmerkelser

I 2013 og 2016 vant programmet prisen for årets nyhetsbulletin ved Prix Radio.
NRK Møre og Romsdal

NRK Møre og Romsdal er NRKs distriktskontor i Møre og Romsdal fylke. Hovedkontoret ligger i Ålesunds sentrum. Avdelinger finnes i både Molde og Kristiansund. NRK Møre og Romsdal produserer ved siden av den regionale sendeflaten i radioens P1 og TV-kanalen NRK1 også som «Program riks Ålesund» for riksdekkende radio og fjernsyn, blant annet TV-serien «Der ingen skulle tru at nokon kunne bu».
Distriktkontoret sender distriksnyheter på NRK1, 18:40 og 20:55.
Bømlo (øy)

Bømlo (også kalt Bømmeløy) er den største øya i Bømlo kommune i Sunnhordland sørvest i Hordaland. Den har et areal på 169,90 km².
Kulleseidkanalen deler øya i en nordlig del med store nakne myrer og en sørlig del som er frodigere. På Bømlo ligger tettstedene Svortland, Rubbestadneset, Foldrøyhamn, Langevåg og Melandsvågen og den nedlagte fergekaien Siggjarvåg. Broer knyttet øyen sammen med andre øyer i kommunen, som Moster, Goddo, Hiskjo, Aga og Spyssøya.
Fjellet Siggjo (474 moh.) ligger på øya. Det har med sin særmerkte formasjon vært et kjent innseilingsmerke.
Navnet Bømlo kommer av norrønt Bymbil som skal komme fra ordet «bembel», navle eller mage. I denne sammenhengen er det trolig ment i tydingen tjukk, uppsvollen som spiller på formasjonen på Siggjo.
Bevkop

Bevkop er ei bygd ved europavei 6 cirka to mil nord for Lakselv i Porsanger i Finnmark. Bygda ligger mellom bygdene Igeldas og Stabbursnes.
Primærnæringene har vært hovedgeskjeft i bygda, som har sju husstander og fire hytter. Bygda er også bostedet til den samiske kunstneren Synnøve Persen og den svenske kunstneren Dag E. Nyberg. På 1990-tallet bodde også den samiske artisten Mari Boine der.
Bevkop regnes for å være ei sjøsamisk bygd. Ingen kan med sikkerhet si hva Bevkop betyr, men det er av det samiske ordet Beavgohppi – der gohppi betyr bukt.
Samenes Folkeforbund (SFF) ble stiftet i Bevkop den 3. juli 1993. I tillegg ble idrettslaget STIL stiftet 26. oktober 1945 i samme bygd.
Świnica

Świnica (polsk) eller Svinica (slovakisk) er et fjell på hovedryggen i Høye Tatra på grensa mellom Polen og Slovakia. Toppen er på 2301 meter over havet. Det går en merket tursti til toppen. Det polske navnet Świnica, som er avledet fra «gris» eller «svin», ble gitt til toppen på midten av 1800-tallet.
Ion (vindusbehandler)

Ion er en rutebasert vindusbehandler laget av finnen Tuomo Valkonen, som også laget PWM, den første vindusbehandleren som benytter seg av tabulerte vinduer. Den er designet med tastaturbrukere i minnet, og er derfor designet slik at man lett skal kunne navigere mellom de forskjellige programvinduene med hjelp av forskjellige hurtigtaster som brukeren definerer selv. Etter den første utgaven kom ut i 2000 har det dukket opp lignende tenkning i andre vindusbehandlere som LarsWM, WMI og TrsWM. Den første utgaven var lisensiert under Artistic License, mens Ion2 og Ion3 er lisensiert under LGPL. Siden andre utgave har Ion vært konfigurerbart gjennom programmeringsspråket Lua, noe som gjør den veldig fleksibel. Tredje utgave av Ion, Ion3, er for tiden under utvikling.
Onomasti komodein

Onomasti komodein (gresk: ὀνομαστὶ κωμῳδεῖν, onomasti kōmōidein, «å latterliggjøre i navnet av komiske diktere») var et uttrykk benyttet i antikkens Hellas for å betegne vittige og utspekulerte personlige angrep gjort med total frihet mot de mest kjente enkeltindivider (se Aristofanes' angrep på statsmannen Kleon, filosofen Sokrates og tragedieforfatteren Evripides for å avdekke deres (påståtte) urettmessige oppførsel.
En oppfatning som hadde sin opprinnelse i den peripatetiske skolen (den filosofiske skole som ble grunnlagt av Aristoteles i Athen) er at onomasti komodein var det fundamentale karakteriserende aspekt av den antikke greske komedie i dens første kjente periode (kjent som den gamle komedie).
Tailai

Tailai (kinesisk: 泰来县; pinyin: Tàilái Xiàn) er et fylke i den kinesiske provinsen Heilongjiang i Folkerepublikken Kina. Det tilhører byprefekturet Qiqihar.
Folketallet var på 322 562 i 1999.

Kulturminner

Ruinbyen Tazicheng (Tazi chengzhi, 塔子城址), som går tilbake til Liaodynastiets tid, ble i 2006 oppført på Folkerepublikken Kinas liste over kulturminner.
Sletten (Karmøy)

Sletten er en del av tettstedet Vedavågen i Karmøy Kommune. Sletten er hovedsakelig et stort byggefelt område. Det finnes ikke butikker på sletten, men det er en kolonial innforbi en liten gang-avstand. Skolen man går på om man kommer ifra sletten er Vedavågen Barneskole. Om en er av eldre årgang så havner man på Åkrehamn Ungdomsskole. Sletten har en egen barnehage.

Severdigheter

Ønsker man å oppleve noe mens man er på sletten så er det noen få ting å velge mellom, man kan blant annet besøke fiskerimuseum eller Sletten Stadion der Sportsklubben Vedavåg Karmøy spiller sine kamper.
Harvard University Press

Harvard University Press (forkortet HUP) er et amerikansk akademisk forlag som eies av Harvard University. Det ble grunnlagt i 1913, og er medlem av Association of American University Presses.
I 2005 publiserte HUP 220 titler. Sjefredaktør er Michael G. Fisher og administrerende direktør er William P. Sisler.
Forlaget har kontorer i Cambridge (Massachusetts), i nærheten av Harvard Square, og i London, samt et utsalgssted ved Harvard Square.
HUP har bl.a. utgitt forfattere som Eudora Welty, Walter Benjamin, E. O. Wilson, John Rawls, Emily Dickinson, Stephen Jay Gould, Helen Vendler og Carol Gilligan.
HUP eier merkenavnet  Belknap og utgir bokseriene Loeb Classical Library og I Tatti Renaissance Library.
Harvard University Press har også gitt navn til det såkalte Harvard-kommaet.
Peder Palladius

Skolegang og studier

Som ung gikk Peder Palladius på skole i Ribe, Assens og Roskilde, og som så mange andre fattige, begavede studenter reiste han til utlandet ved å ta tjeneste som ledsaker og hovmester hos en rik manns sønn. I 1531 kom han til Wittenberg hvor han etter fullførte studier ble magister i 1533 og doktor i teologi i 1537. Her kom han i kontakt med Philipp Melanchthon og Johannes Bugenhagen. Sistnevnte skrev et brev til Christian III hvor han anbefalte at Peder Palladius skulle ta doktorgraden.

Evangelisk-luthersk reformator

Peder Palladius ble den første evangelisk-lutherske superintendent eller biskop i Sjælland da reformasjonen ble innført i Danmark-Norge i 1537. Kirken skulle renses for de katolske levningene, bilder skulle tas ned, altertavler med katolske fremstillinger skulle skiftes ut og madonnabilder skulle fjernes. 
Peder Palladius var en flittig og viktig person som arbeidet med å innføre den nye troen. Det var hans oppgave å forklare det nye kirkesynet for menighetene han besøkte. I dette arbeidet brukte han bondefornuft, men diskuterte ikke med menigheten. Han talte mot gammel misbruk og begrunnet det nye uten teologiske spissfindigheter. Det skulle ikke lenger bes for de døde, skjærsilden var ikke mer, men helvete var like fullt en realitet. 
Guds ord skulle ikke være brukt for overtroiske formål som signing av syke fe. Heller ikke nyttet det å kalle på døde helgener for beskyttelse eller helbreding--de døde kan ikke høre lenger. Bare Gud er allmektig og kristne burde henvende seg til ham i bønn istedenfor å søke hjelp hos helgener eller trolldomskunster.  
Palladius nektet ikke at folkelig magi virket, men han mente at trolldom var synd og skulle ikke brukes av kristne. De skulle tilkalle presten, ikke signekjerringen. Det var farlig å benytte seg av Djevelens tjenester. 
I 1553, under pesten i København, utga han En preservativ mot pestilens, der han hevdet at pesten var Guds straff.

Oversetter av Bibelen

Palladius fikk oversatt bibelen til et språk som folk forstod. Bibelen var på denne tiden kun tilgjengelig på latin, et språk som menigmann ikke forstod. Palladius sørget derfor at Bibelen ble oversatt til dansk, og på Christian IIIs befaling ble den første gang trykt i 1550. Det kom et eksemplar til hver kirke.
Charminar

Charminar er en moské i byen Hyderabad i India. De fire karakteristiske minaretene har gitt moskeen dens navn på urdu, på norsk betyr navnet «fire tårn». Minaretene står i hvert hjørne av fire porter. Charminar ble reist i 1591 i Golconda-sultanatets tid.
Mokseen er kvadratisk, med sider som måler 31,95 meter. Hver side har en åpen bue på 11 meter og i hvert hjørne reiser det seg en minaret til 56 meters høyde.
Harlan County (Kentucky)

Musikk og film

Harlan er besunget flere ganger i musikksjangrene oldtime, bluegrass og country. Sangen Goin' Back To Harlan er innspilt av bl.a. Emmylou Harris. Tittelen er identisk med en verselinje i flere versjoner av oldtime- og bluegrassklassikeren Shady Grove. Darrells Scotts sang You'll Never Leave Harlan Alive er fremført av bl.a. Patty Loveless. 
Harlan er også kjent för uroligheter blant arbeidere, i særdelshet gruvearbeidere. Dette er blitt skildret blant annet i den Oscarsbelønnede dokumentarfilmen Harlan County, USA (1976) og i TV-filmen Harlan County War (2000).
I TV- serien Justified (2013), foregår handlingen i Harlan, Kentucky.
Neomaenas

Utseende

Middelsstore, brune sommerfugler med avrundede vinger. Oversiden er mer eller mindre ensfarget brun, ofte med en øyeflekk i spissen av forvingen. Undersiden er oransje til brunlig med én eller flere øyeflekker.

Utbredelse

Slekten finnes i Chile og Argentina.
Infurcitinea ignicomella

Utseende

En liten (vingespenn 8,5-10 millimeter), gråspraglete møll. Antennene er trådformede og nær tre fjerdedeler så lange som forvingene. Hodet er kledt med gule, hårlignende skjell. Forkroppen og forvingene er mørkgrå, forvingene har tre diffuse tverrbånd av lysere skjell. Bakvingene er grå med lange, grå hårfrynser. Larven er ukjent.

Levevis

Denne arten er knyttet til bartrær der larvene trolig utvikler seg i lav som vokser på greinene. De voksne somemrfuglene, som flyr fra juni til august, sitter gjerne på lavkledte greiner. Arten ser ut til å være vanligst i glisne, tørre furuskoger men kan også finnes knyttet til gran og einer.

Utbredelse

Den er kjent fra Norden og Mellom-Europa. I Norge er den funnet på Østlandet og Sørlandet, med isolerte funn fra Nordland og Finnmark.
Rassvet (Aksajskij rajon)

Rassvet er en landsby i Aksajskij rajon i Rostov oblast. Den huser 19. elektronisk krigføringsbrigade
Forløpning

Forløpning er et uttrykk innen grafisk produksjon, og betegner en jevn, gradvis overgang mellom to eller flere farve- eller gråtoner langs en vektor. Forløpninger kan være lineære, men også følge geometriske former, slik som ellipser eller sirkler. Forløpninger angis som en prosentmessig overgang mellom hver av de primære farvene eller toneverdiene som utgjør farverommet man opererer i, f.eks. RGB, CMYK eller LAB. Det er også mulig å opprette forløpninger mellom gitte farveverdier og transparens; da kalles forløpningen «utløpende tone». I et slikt tilfelle vil bakgrunnen for forløpningen (f.eks. papirfarven i trykk eller et bilde på skjerm) bli mer fremtredende eftersom farveverdiene minsker prosentmessig.

Forløpninger i farverommene

Innen RGB-skalaen, hvor farverommet kan fremstilles som en tredimensjonal terning med hver av de tre farvene som én akse, kan forløpningen angis som en rett linje mellom to farvetoner. Innenfor trykkproduksjon, hvor CMYK-formatet er dominerende, lar fordelingen av hver av de fire farveverdiene seg vanligvis ikke representere som rette, lineære vektorer. Forløpninger er i prinsippet bare mulig mellom farveverdier som er sammensatt av primærfarver, slik at man ikke kan opprette en forløpning mellom to spotfarver, slik som f.eks. Pantone-farver.
Lido Vieri

Landslaget

Han deltok i flere internasjonale turneringer for Italia. Han ble europamester i fotball i 1968.
Amputasjon

Amputasjon er fjernelse av en kroppsdel ved et traume eller ved et kirurgisk inngrep.
Småkraftverk

Småkraftverk, ofte kalt «småkraft», er vannkraftverk med en installert elektrisk effekt på mellom 1 og 10 MW. Kraftverk på mellom 100 kW og 1 MW benevnes minikraftverk og kraftverk inntil 100 kW betegnes mikrokraftverk.
Småkraftverk bygges ofte ut av private grunneiere. Kraft selges på markedet via kraftmeglere. Interesseorganisasjonen Småkraftforeninga jobber for bedre rammevilkår for småkraftutbyggere. Utbygging av småkraftverk tok for alvor til rundt årtusenskiftet pga endringer i lovverket. Etter dette har det blitt dannet selskap som utelukkende satser innenfor småskala vannkraftverk. Det kan nevnes utbyggingspartnere som blant annet Småkraft, Elvekraft, Fjellkraft, Blåfall og Tinfos. Det har også oppstått nisjebedrifter slik som Småkraftkonsult som leverer spesialiserte tjenester til småkraftutbyggere.
Innslagspunktet for grunnrenteskatt for vannkraftverk ble i statsbudsjettet for 2015 hevet fra 5,5 til 10 MVA.
St. Halvards plass (Oslo)

St. Halvards plass (Oslo kommune bruker i tillegg skriveformen St. Hallvards plass) er en liten plass mellom Minneparken og Oslo gate i Gamlebyen i Oslo.
Plassen ble anlagt i 1867, er trekantet og langs plassen ligger to leiegårder, hvorav en fra slutten av 1800-tallet. Den andre er tegnet av senere byarkitekt Harald Aars i sen jugendstil, og ble oppført i 1911–12. Ved plassen finnes et serveringssted.
Rett ved plassen ligger St. Halvards plass holdeplass for trikk i retning sentrum, og på andre siden av gaten i retning Ljabru.
Skogeierens sang

«Skogeierens sang» er et skillingstrykk. Alf Prøysen presenterte det i sin visespalte i «Magasinet for alle» i 1957, og sier at denne har sitt utspring fra lokalrevymiljøet i Trysil.

Teksten

1.Je var en gang fært te kar,

je var sikkert millionær,

arva skauen etter'n far i nitten atten

men nå har je ittno att,

hør en tømmerstokk er tatt

enda har je siste åra sløppi skatten.
2.Fist så sett je opp sag,

saga planker natt og dag,

det var sju-tom, det var nitten opp tel atten,

je høgg haga, skau og holt,

men når plankene blei solgt

var det itte att så mye tel skatten.
3.Året etter høgg je kubb,

blinke både rubb og stubb

det blei svære tømmerhauger må je tilstå,

å je hadde sikkert trudd

det sku bli tel overskudd

men dessverre da var trua mi på villstrå.
4.Sea har je renske opp

krok og råta, skat og topp,

je må tilstå at det itte blei så lite,

men da je gjorde opp en kveld

satt je att i bare gjeld

nå tel skatt og slikt je kunne itte vri tel.
5.Siste åra høgg je ved

tok hvert enda lite tre,

noen sto det att sånn hist og her på åsa

men nå går det itte an

å høgge aller minste grann

je får tel å sanke tittebær og måsa.
Kongsberg barneasyl

Kongsberg barneasyl, eller bare Kongsberg asyl, tilbød pass, pleie og mat til barn fra fattige familier for at mødrene kunne disponere dagtiden til å livnære familien med arbeide i Kongsberg. Det fungerte omtrent som vår tids barnehager, og holdt åpent fra klokken 06.00 om morgenen til tidlig kveld. Asylet ble stiftet i 1845 for barn som var under syv år og dermed var for unge til å begynne på allmueskolen. Fra starten av var asylet en privat virksomhet og det utgikk en «subskribsjonsinnbydelse» i 1844 til alle som ville bidra. Institusjonen ble støttet av det statlige ("offentlige") og kommunale ("private") fattigvesenet, og etterhvert av sparebanken.
I begynnelsen holdt man til i Kongsberg offentlige fattigvesens bygård på Nymoen. Asylet ble flyttet til Vestsidens skolebygning, trolig på 1850-tallet. Det viste seg å være mindre behov for asylet enn antatt. Få barn møtte tidlig om morgenen og få ble til stengetid, og etterhvert ble barna som regel ikke innmeldt før i femårsalderen. I begynnelsen spilte undervisning ingen sentral rolle på asylet, men den ble introdusert og fikk etterhvert en stadig større plass parallelt med at kommunale myndigheter spilte en mer sentral rolle i driften. I 1886 vedtok Kongsberg skolestyre å opprette to småbarneskoler i byen, henholdsvis på Nymoen og Vestsiden. Barneasylet, som da lå på Vestsiden, ble dermed omdannet til småbarneskole for barn i alderen fra fem til syv år.
Beckombergasykehuset

Beckombergasykehuset i Beckomberga i vestre Stockholm, var på midten av 1900-tallet ett av Europas – og Sveriges gjennom tidenes største mentalsjukehus med over 2 000 pasienter. Når Stockholms läns landsting, som en del av psykiatrireformen, besluttet å legge ned sykehuset var det ca. 250 plasser igjen. 
Flera av de gamla sjukhusbyggnaderna står tomma, man har börjat bygga bostäder i sjukhusparken och planerar att använda vårdbyggnaderna till arbetsplatser
Walter Higgins gasskraftverk

Walter Higgins gasskraftverk, opprinnelig kalt Bighorn Generating Station, er et varmekraftverk i delstaten Nevada i det vestlige USA. Det har en installert produksjonskapasitet på 600 MW, fordelt på én blokk og 2+1 moderne gassturbiner. Operatør er Nevada Power Co.
Utstyret er vesentlig levert av SWPC og Alstom. Anlegget ble bygget ut i 2004. Brenselkilden er naturgass.
Segregering (partikler)

Segregering er tendensen partikler av granulært materiale har til å skille seg fra en opprinnelig homogen blanding, basert på forskjeller i størrelse, tetthet, form eller andre egenskaper ved partiklene. I en blanding av grovere og finere partikler, vil for eksempel vibrasjon føre til at de grovere partiklene samler seg på toppen, og de finere på bunnen.
Streketunnelen

Historie og rassikring

Opprinnelig gikk det ferge mellom tettstedene Hellesylt og Stranda. For å gjøre samferdselen bedre ble det allerede i 1937 bestemt å bygge vei mellom Hellesylt og Stranda via Ljøen og over til Herdalen innerst i Strandadalen. Arbeidene begynte først etter 2. verdenskrig i 1945 og veien med tunnelene stod ferdig i 1962. Streketunnelen sammen med de nå nedlagte Storfosstunnelen og Ljønibb- og Hamregjøltunnelen ga den veiforbindelse mellom tettstedene. Bakgrunnen for den lange byggetiden var på grunn av små bevillinger i etterkrigsårene.
Det var imidlertid flere punkter langs veien hvor det jevnlig gikk snøskred om vintrene. Dette førte til at Aspeflåna rasoverbygg ble bygd noen hundre meter sør for tunnelen i 1977 og Nyfonna rasoverbygg fra nordre innslaget og 211 meter mot nord i 1986.
i 2009 startet et stort prosjekt for å rassikre veien mellom Stranda og Hellesylt. Dette innebar at Streketunnelen ble rehabilitert og utvidet til T8,5-profil med 50 m² tverrsnitt. Tunnelen ble deretter forlenget sørover mot Hellesylt med 1200 meter. Da denne delen åpnet i 2011 ble tunnelen 2,2 km. lang. I neste byggetrinn ble tunnelen forlenget nordover mot Ljøen med 1905 m, denne siste forlengelsen stod ferdig i 2013 og ga tunnelen en totalt lengde på 3,8 km. Største stigning er 6,8%. På Ljøen ble det bygd ny bro over Ljøelva med rasteplass og utsiktspunkt på østsiden mot fjorden. De gamle tunnelportalene til Streketunnelen ble stengt.